Diari Oficial de la Generalitat Valenciana


Sumari del DOGV 6676, del 22-12-2011 (2011/12332)

ORDRE 7/2011, de 16 de desembre, de la Conselleria d'Hisenda i Administració Pública, per la qual s'amplia la tramitació electrònica a determinats procediments en matèria de joc.
----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/12/16/7/dof/vci/html**

### Dades del document

Número de DOGV
:   6676

Data del DOGV
:   22-12-2011

Secció del DOGV
:   I. DISPOSICIONS GENERALS

Número del document
:   2011/12159


Data del document
:   16-12-2011

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * procediment administratiu
    * joc d'atzar
    * telemàtica
    * legislació
    * joc

ORDRE 7/2011, de 16 de desembre, de la Conselleria d'Hisenda i Administració Pública, per la qual s'amplia la tramitació electrònica a determinats procediments en matèria de joc. [2011/12035]  
Preàmbul  
  
Un dels principals reptes del govern valencià és alinear-se amb l'escenari actual en què les relacions amb el ciutadà i amb les empreses s'instrumentalitzen a través de les noves tecnologies. Els projectes d'innovació tecnològica són una peça bàsica tant per a modernitzar l'administració pública valenciana com per a reduir i simplificar les càrregues administratives als ciutadans, d'acord amb els plans Governança 2013.  
  
L'Ordre 5/2011, de 17 de març, de la Conselleria d'Economia, Hisenda i Ocupació va establir la fase I del sistema de tramitació electrònica JOC-ER impulsant l'aplicació de mitjans electrònics, informàtics i telemàtics en matèria de joc. Mitjançant la present ordre es pretén ampliar el nombre de procediments susceptibles de tramitació electrònica a fi de dotar d'una major celeritat les sol·licituds formulades pels interessats.   
Per tot això, fent ús de les facultats que em conferix l'article 28 de la Llei 5/1983, de 30 de desembre, del Consell i de l'autorització continguda en la disposició final primera del Decret 115/2006, de 28 de juliol, del Consell pel qual s'aprova el Reglament de Màquines Recreatives i d'Atzar, que faculta la conselleria competent en matèria de joc per a desplegar el reglament, introduir-hi modificacions no substantives i modificar els seus annexos,  
  
  
ORDENE  
  
Article 1. Objecte de l'ordre  
1. La present ordre té com a objecte l'ampliació dels procediments susceptibles de tramitació electrònica en matèria de màquines recreatives i d'atzar i la seua inclusió en el sistema JOC-ER per a fer-la efectiva.  
2. Els procediments que s'incorporen al Sistema JOC-ER són els enumerats en l'article 5 d'esta ordre.  
  
Article 2. Requisits d'accés al sistema i condicions generals de la tramitació electrònica en el sistema JOC-ER  
Els requisits d'accés al Sistema JOC-ER i les condicions generals de tramitació electrònica són els establits en l'Ordre 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc.  
  
Article 3. Òrgan competent per a la definició, programació i supervisió del sistema d'informació emprat  
1. L'òrgan que definix les especificacions del sistema d'informació emprat és la Subdirecció General de Joc.   
2. L'òrgan encarregat de programar les especificacions definides, mantindre, supervisar i controlar la qualitat i, si és el cas, auditar el sistema d'informació emprat i del seu codi font és el departament competent en matèria informàtica de la conselleria competent en matèria de joc.  
  
Article 4. Exercici de la competència  
Els actes administratius emesos pel sistema JOC-ER garantixen la identificació i l'exercici de la competència per l'òrgan corresponent.  
  
  
Article 5. Procediments susceptibles de tramitació electrònica  
1. Els procediments susceptibles de tramitació electrònica que s'incorporen al sistema JOC-ER són els següents:  
a) Baixa d'autorització d'explotació.  
b) Baixa d'autorització d'instal·lació/Butlletins de situació.  
c) Transmissió de titularitat de màquines recreatives i d'atzar.  
d) Substitució de màquines recreatives i d'atzar. Canvi de model.  
  
2. El que establix la present ordre no altera el règim jurídic dels procediments tramitats, llevat de les especificitats pròpies de la tramitació electrònica.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 16 de desembre de 2011  
  
El conseller d'Hisenda i Administració Pública,  
JOSÉ MANUEL VELA BARGUES


Còpia Permalink ELI